Title: TEMA 2. Per començar...
Course: Educació Física 6è Primària 1r T > Section: TEMA 2

1.-Descripció

El tema constarà de 4 iniciacions esportives i el treball de les seves habilitats motrius.

A la primera part treballarem les habilitats amb raqueta, continuarem amb les habilitats d'un karateka, seguirem amb les habilitats amb un globus i, per acabar, fabricarem el nostre floret per practicar les habilitats de l'esgrima.

Per últim, realitzarem un qüestionari.

2.-Activitats

Les activitats que trobaràs en aquest tema estan explicades, indicada de forma clara la tasca que has de desenvolupar, la forma i format com has de lliurar la tasca i com s'avaluarà l’activitat. Cal que tinguis cura a l'hora de lliurar les tasques segons com es demanin.

3.-Pla de treball

El teu professor/a et guiarà al llarg del tema i et pautarà les activitats que hauràs d'anar fent.

Cal que vigilis sovint el calendari i els fòrums d'avisos i notícies i de Dubtes del curs.

El tema està preparat perquè comencis estudiant el llibre Petits Apunts i després, facis les activitats que se't proposen en l'apartat d'Activitats.

4. Objectius

En acabar el tema l'alumnat serà capaç de:

Habilitats amb raqueta
- Conèixer les diferents parts del cos que intervenen en els diversos cops dels jocs amb raqueta (cames, tronc, canell, avantbraç, espatlla, ...).
- Conèixer i experimentar diferents tipus de cops.
- Millorar les pròpies habilitats específiques a través dels jocs amb raquetes.

Habilitats d'un/a karateka
- Desenvolupar l'orientació espacial i temporal.
- Millorar les capacitats físiques, incidint en coordinació, flexoelasticitat, agilitat i mobilitat.

Habilitats amb globus
- Conèixer i practicar els principals colpejos de pilota que s’utilitzen al voleibol.
- Apreciar la velocitat del mòbil.

Habilitats amb el floret
- Realitzar correctament la tècnica bàsica de cames (guàrdia, marxar, trencar, fons).

5. Avaluació

RÚBRICA TEMA “INICIACIÓ ALS ESPORTS I LES SEVES HABILITATS”"
Grau Assoliment | Satisfactori | Notable | Excel·lent
Indicadors | Faig una activitat motriu i en acabar soc capaç de detectar encerts i errades. | Faig una activitat motriu i en acabar soc capaç de detectar encerts i errades i raonar per quin motiu s’han produït. | Faig una activitat motriu i en acabar soc capaç d’elaborar estratègies de millora.
Utilitzo diferents moviments per fer una acció de manera eficaç. | Coordino diferents moviments per fer una acció de manera eficaç. | Coordino diferents moviments per fer una acció de manera eficient.
Faig moviments amb naturalitat i facilitat. | Combino diferents moviments amb naturalitat i facilitat. | Faig de manera fluïda combinació de tot tipus de moviments.
Rebo amb les mans i implements diferents tipus d’objectes sense perdre’n el control. | Rebo amb les mans i implements diferents tipus d’objectes sense perdre’n el control i mantinc el seu domini inicialment. | Rebo amb les mans i implements diferents tipus d’objectes sense perdre’n el control i mantinc el seu domini en tot moment.
Faig els exercicis d’escalfament i d’estiraments adequats a l’activitat física que haig de dur a terme segons una pauta determinada, si escau. | Decideixo quins són els exercicis d’escalfament i d’estiraments adients a l’activitat física que haig de dur a terme, si escau. | Reconeixo els beneficis que comporta fer exercicis d’escalfament o d’estiraments per a la pràctica d’una activitat física determinada.
Manifesto sensacions espontànies del que vaig experimentant en el decurs de la pràctica d’activitats físiques. | Verbalitzo algunes emocions i sentiments generats durant l’activitat física. | Explicito i verbalitzo de manera coherent i ordenada les sensacions i emocions generades durant l’activitat física.