Title: 2.1. Som hàbils amb la raqueta
Course: Educació Física 6è Primària 1r T > Section: TEMA 2

Durant aquests dies haureu de treballar diferents cops amb la raqueta. És important practicar moltes vegades el cop per obtenir un bon domini del mateix.

Per començar, practicarem el servei.

Vídeo a Youtube de DeportesUncomo

Continuem amb el cop de dretes. El seu nom no és perquè es faci amb la mà dreta, sino perquè es fa un cop des del mateix costat on sostenim la raqueta.

Vídeo a Youtube de DeportesUncomo

Seguim amb el cop de revés. Es fa un cop des de la banda contrària on sostenim la raqueta, la qual cosa t’obliga a colpejar amb la mà girada.

Vídeos a Youtube de DeportesUncomo

Passem al cop de volea. Es un cop que es realitza abans que la pilota boti. És executat normalment prop de la xarxa per definir un punt. A causa de la major proximitat del jugador al contrincant, és un cop que requereix ser realitzat amb gran velocitat i reflex.

Vídeo a Youtube de DeportesUncomo

Continuem amb l'smash. Es un cop que es realitza sobre el cap amb un moviment molt semblant a la sacada. Generalment es colpeja amb tota la força que sigui capaç de generar el jugador i és un tret guanyador. La majoria de rematades es posen en pràctica a prop de la xarxa o a meitat de la pista abans del bot de la pilota. Perquè sigui efectiu és indispensable que sigui molt potent i que no hi hagi possibilitat de resposta per part de l'adversari.

Vídeo a Youtube de DeportesUncomo

I, finalment, el globus. Es un cop que s'utilitza per passar la pilota per sobre del jugador contrari o per fer un joc defensiu de fons.

Vídeo a Youtube de DeportesUncomo

TRAMESA 2.1

Has de gravar-te realitzant diferents cops de raqueta que hagis après. Quants més mostris millor es veurà el teu domini.

El vídeo ha de tenir una durada màxima de 2 minuts.

Grading form:

RÚBRICA HABILITATS AMB RAQUETA

CA9

- Explicita i verbalitza de manera coherent i ordenada les sensacions i emocions generades durant l’activitat física.
- Verbalitza algunes emocions i sentiments generats durant l’activitat física.
- Manifesta sensacions espontànies del que va experimentant en el decurs de la pràctica d’activitats físiques.
- No manifesta sensacions espontànies del que va experimentant en el decurs de la pràctica d’activitats físiques.
CA9

- Fa una activitat motriu i en acabar és capaç d’elaborar estratègies de millora.
- Fa una activitat motriu i en acabar és capaç de detectar encerts i errades i raonar per quin motiu s’han produït.
- Fa una activitat motriu i en acabar és capaç de detectar encerts i errades.
- Fa una activitat motriu i en acabar és incapaç de detectar encerts i errades.
CA3

- Rep amb les mans i implemets diferents tipus d’objectes sense perdre’n el control i manté el seu domini en tot moment.
- Rep amb les mans i implements diferents tipus d’objectes sense perdre’n el control i manté el seu domini inicialment.
- Rep amb les mans i implements diferents tipus d’objectes sense perdre’n el control.
- Rep amb les mans i implements diferents tipus d’objectes perdent el control.
CA3

- Fa de manera fluida combinació de tot tipus de moviments.
- Combina diferents moviments amb naturalitat i facilitat.
- Fa moviments amb naturalitat i facilitat.
- Fa moviments forçats i amb dificultat.
CA3

- Coordina diferents moviments per fer una acció de manera eficient.
- Coordina diferents moviments per fer una acció de manera eficaç.
- Utilitza diferents moviments per fer una acció de manera eficaç.
- No combina diferents moviments per fer una acció de manera eficaç.
CA2

- Reconeix els beneficis que comporta fer exercicis d’escalfament o d’estiraments per a la pràctica d’una activitat física determinada.
- Decideix quins són els exercicis d’escalfament i d’estiraments adients a l’activitat física que ha de dur a terme, si escau.
- Fa els exercicis d’escalfament i d’estiraments adequats a l’activitat física que ha de dur a terme segons una pauta determinada, si escau.
- No fa els exercicis d’escalfament i d’estiraments adequats a l’activitat física que ha de dur a terme.